  Туспуктэм: Константин Вознесенских Анжелика Тихонова корреспондент 27-тӥ инвожое Удмуртиын коронавируслы 1 сюрс 214 эскеронъёс ортчытӥзы, 12 муртлэсь висёнэз шараязы, соос пӧлын 14 аресозь кык пиналъёс но 65 арессэс ортчем ньыль арлыдоос. Ньыль адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 790 адямиез эмчиос чакласа возё.  Эмъяськонниын кыллись 27 висисьёслэн тазалыксы шоро-куспо лыдъяське, ньыль муртлэн – секыт, кыкез соос пӧлысь тыосты шокатӥсь аппарат улын кыллё. 26 адями висёнэз вормиз. Улонысь кошкемъёс ӧвӧл. 28-тӥ инвожолы Удмуртиын коронавирусэн черлан 167 сюрс 451 учыр лабораториосын зэматэмын. 163 сюрс 382 мурт йӧназ, 4 сюрс 47 адями улонысь кошкиз.  698 сюрс 611 мурт вакцинациез ортчиз, со пӧлысь 558 сюрс 800 адями кыкетӥ компонентсэ но басьтӥз. 167 сюрс 157 адями ревакцинациез ортчиз. Тодэ вайытом, 26-тӥ инвожое Удмуртиын коронавируслы 1 сюрс 353 эскеронъёс ортчытӥзы, 20 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем сизьым арлыдоос. Эмъяськонние одӥг адями но ӧз сюры. Тегъёс: коронавирус Удмуртия Тазалык Ижкар  